Praeguse "ametliku" keele päälesundimisega sünnib päälegi veider vastuoksus: uuendusi ei lubata, uuendusi, mis on välja läind teadlikust püüdest keeleparemuse poole, ei lubata teid tarvitada, aga lausvigu sallitakse kõige suurema rahuga. Vigu võite teha niipalju kui tahate, nende suhtes suuremat takistust ei ole. -tet  ja eriti y ajavad meie ametivõimud vihale, aga vigadest niisuguseist kui ametline, tiiv, kõlbanud, neas, sules, vähem valusam jne. ei ärritu nad põrmugi.